ສະຫະລັດ ໂຈະໃຫ້ເງິນ ໃນການຊອກຄົ້ນຫາ ທະຫານຫວຽດນາມ ທີ່ຫາຍສາບສູນ
ສະຫະລັດຕົກລົງ ຈະຍຸຕິ ການໃຫ້ເງິນຊ່ອຍເຫຼືອ ໃນການຊອກຄົ້ນຫາ ທະຫານຫວຽດນາມ ທີ່ຫາຍສາບສູນ
ສະມາຊິກສະພາສູງຂອງສະຫະລັດທ່ານນຶ່ງກ່າວວ່າ ກະຊວງການຕ່າງປະເທດສະຫະລັດໄດ້ ຕົກລົງທີ່ຈະຍຸຕິການໃຫ້ເງິນສະໜັບສະໜຸນ ໃນການຊອກຄົ້ນຫາທະຫານຫວຽດນາມທີ່ຫາຍ ສາບສູນໃນປາງສົງຄາມຫວຽດນາມ ຈົນກວ່າຫວຽດນາມ ຈະຕົກລົງໃຊ້ເງິນດັ່ງກ່າວນີ້ ຊອກ ຫາທະຫານຫວຽດນາມໃຕ້ທີ່ເສຍຊີວິດໃນປາງສົງຄາມດ່ັງກ່າວນຳດ້ວຍ ສະມາຊິກສະພາສູງ Jim Webb ປະທານອະນຸກຳມະການຮັບຜິດຊອບ ກ່ຽວກັບກິດຈະ ການເອເຊຍຕາເວັນອອກແລະຍ່ານມະຫາສະມຸດປາຊີຟິກ ກ່າວໃນຖະແຫຼງຂ່າວສະບັບນຶ່ງ ທີ່ນຳອອກເຜີຍແຜ່ ໃນວັນພະຫັດວານນີ້ວ່າ ລັດຖະສະພາສະຫະລັດ ໄດ້ອະນຸມັດເງິນ 1 ລ້ານໂດລາສຳລັບຊອກຄົ້ນຫາ ແລະເກັບກູ້ຊາກກະດູກທະຫານຫວຽດນາມ ຂອງທັງສອງ ຝ່າຍທີ່ຢູ່ໃນບັນຫາຂັດແຍ້ງ ແຕ່ອົງການຢູເສດ ຊຶ່ງເປັນຜູ້ກຳກັບນຳໂຄງການດັ່ງກ່າວເວົ້າວ່າ ລັດຖະບານຫວຽດນາມ ສະແດງໃຫ້ວ່າເງິນຈຳນວນນີ້ຈະບໍ່ນຳໃຊ້ໃນການຊອກຫາເກັບກູ້ຊາກກະດູກຂອງທະຫານ ສາທາລະນະລັດຫວຽດນາມຫຼືຫວຽດນາມໃຕ້ທີ່ເສຍຊີວິດໄປນັ້ນແຕ່ປະການໃດ ໃນສັບປະດາແລ້ວນີ້ ທ່ານ Webb ຮຽກຮ້ອງໃຫ້ອົງການຢູເສດໂຈະໂຄງການດັ່ງກ່າວໄວ້ ຈົນກວ່າຫວຽດນາມຕົກລົງທີ່ຈະນຳໃຊ້ເງິນຈຳນວນທີ່ວ່ານີ້ສຳລັບທະຫານຫວຽດນາມເໜືອ ພວກຫວຽດກົງ ແລະທະຫານຫວຽດນາມໃຕ້ ທີ່ເສຍຊີວິດ ທ່ານ Webb ເຄີຍສູ້ລົບຢູ່ຫວຽດນາມໃນນາມທະຫານມາຣີນແລະໄດ້ເດີນທາງໄປຢ້ຽມ ຢາມປະເທດດັ່ງກ່າວເປັນປະຈຳ ນັບແຕ່ປີ 1991 ເປັນຕົ້ນມາ